
|  |  |
| --- | --- |
| **Εικόνα που περιέχει μπλε, Μπελ ηλεκτρίκ, κύκλος, πήλινα σκεύη  Περιγραφή που δημιουργήθηκε αυτόματα**  ΕΛΛΗΝΙΚΗ ΔΗΜΟΚΡΑΤΙΑ  ΔΗΜΟΣ ΚΑΒΑΛΑΣ  ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ  ΤΜΗΜΑ ΜΕΛΕΤΩΝ ΚΑΙ ΈΡΓΩΝ | Έργο:  ΄΄Κατασκευή Παιδικών Χαρών Δ.Ε. Καβάλας ΄΄ |



ΤΕΧΝΙΚΗ ΈΚΘΕΣΗ

Η παρούσα μελέτη αφορά τις εργασίες για την διαμόρφωση νέας παιδικής χαράς στην οδό Καποδιστρίου, στην Δ.Ε. Καβάλας. Το εμβαδόν που προκύπτει στο κτηματολόγιο είναι 337.86,00 τ.μ. Σύμφωνα με το τοπογραφικό διάγραμμα του 2015 το εμβαδόν είναι 319,00 τ.μ.

Στο χώρο αυτό υπήρξαν στο παρελθόν διάσπαρτα όργανα παιδικής χαράς τα οποία έχουν αφαιρεθεί.

Ο χώρος θα είναι χωρισμένος σε 3 τομείς οι οποίοι θα έχουν καθολική προσβασιμότητα.

Λόγω των υφιστάμενων υψομετρικών διαφορών, στην τελική διαμόρφωση της μελέτης προβλέπονται 3 επίπεδα. Στο ένα θα υπάρχει χώρος πρασίνου, βρύση, χώρος ανάπαυσης και ένα όργανο παιδικής χαράς. Στον δεύτερο θα υπάρχει επίσης ένα όργανο παιδικής χαράς, δάπεδο ασφαλείας, χώρος ανάπαυσης ,καθώς επίσης και η κατασκευή κεκλιμένου επιπέδου με κλίση 7.5%. Στο τρίτο προβλέπεται η κατασκευή κεκλιμένου επιπέδου ενώ θα περιλαμβάνεται επίσης ένα όργανο παιδικής χαράς, δάπεδο ασφαλείας, καθιστικά και πράσινο. Προβλέπεται μια είσοδος στη δυτική πλευρά του ακινήτου, πλάτους 180cm. Θα προεκταθεί το υφιστάμενο περιμετρικό τοιχίο σκυροδέματος και επ’ αυτού θα υπάρχει νέο κιγκλίδωμα. Το τελικό ύψος, στηθαίο με κιγκλίδωμα, πρέπει να είναι τουλάχιστον 110cm. Στις εσωτερικές υψομετρικές διαφορές προβλέπεται ξύλινο κιγκλίδωμα παιδικής χαράς.

Η παιδική χαρά θα περιλαμβάνει πιστοποιημένα όργανα παιδικών χαρών τα οποία θα καλύπτουν ηλικιακές ομάδες από 1,5 ετών και άνω και απευθύνονται επίσης σε άτομα με ειδικές ανάγκες. Συγκεκριμένα θα αφορούν σε κούνια διθέσια παίδων, πολυλειτουργική θεματική σύνθεση ΄΄Καράβι΄΄ και ελατήριο ΄΄δρομέας΄΄ σε χρωματισμούς που να συνάδουν με την συνολική αισθητική του χώρου.

Η έκταση που καλύπτεται από τον χώρο πτώσης των οργάνων, θα επενδυθεί με δάπεδο ασφαλείας EPDM το οποίο θα φέρει κατάλληλη πιστοποίηση. Οι διάδρομοι κίνησης και οι επιφάνειες στάσης θα επιστρωθούν με τεχνητούς κυβόλιθους από σκυρόδεμα διαστάσεων 10X10X10cm , χρώματος επιλογής της υπηρεσίας. Τα κράσπεδα θα είναι από χυτό σκυρόδεμα. Προβλέπεται πατητή τσιμεντοκονία σε όλα τα πλατύσκαλα και τις κλίμακες σε χρωματισμό επιλογής της υπηρεσίας. Το δάπεδο των κεκλιμένων επιφανειών θα είναι ραβδωτό, αντιολισθητικό.

Προβλέπονται ζώνες πρασίνου όπου θα προστεθεί χώμα και προκατασκευασμένος χλοοτάπητας. Θα διατηρηθούν τα υφιστάμενα δένδρα, θα εκριζωθούν ορισμένα και θα γίνει μεταφύτευση αυτών σε θέσεις οι οποίες θα καθοριστούν από την Υπηρεσία ενώ θα φυτευτούν νέοι θάμνοι σε θέσεις που επίσης ορίζει η Υπηρεσία. Θα αναπτυχθεί ο απαιτούμενος εξοπλισμός που καθορίζεται από την νομοθεσία και συγκεκριμένα καθιστικά, βρύση, φωτιστικά, κάδοι απορριμμάτων.

Οι οικονομικοί πόροι κατασκευής του έργου θα προκύψουν από έκτακτα ειδικευμένα έσοδα ΣΑΤΑ του Δήμου Καβάλας με Κ.Α. 30.7322.0004.

**ΕΓΚΡΙΘΗΚΕ** **ΘΕΩΡΗΘΗΚΕ**

Η Συντάξασα Ο Αναπληρωτής Προϊστάμενος Ο Δ/ντης Τ.Υ.

Τμήματος Μελετών και Έργων

Φωτιάδου Μαρίνα Μιχαήλ Αλέξης Τσαγκαλίδης Ηλίας

Μηχανολόγος Μηχανικός Τ.Ε. Μηχανικός Περιβάλλοντος Διπλ. Μηχανικός Παραγωγής και

Διοίκησης